TYSVÆR: En 40 år gammel mann er dømt til 90 timer samfunnsstraff etter at han dyrket cannabis-planter hjemme.



Mannen framstilte rundt 400 gram marihuana fra plantene som sto i hans hjem i Tysvær.



Overfor retten hevdet han at dyrkingen var til eget bruk, men retten slår fast at mengden utgjør en betydelig spredningsfare.



40-åringen avlegger nå urinprøver for å få jobben sin tilbake, og retten mener en samfunnsstraff vil kunne bidra til at han kan legge saken bak seg.